|  |  |
| --- | --- |
| ГРБОВИ ЗА МЕМОРАНДУМ | Република СрбијаАутономна покрајина Војводина**Покрајински секретаријат за образовање, прописе,** **управу и националне мањине-националне заједнице**Булевар Михајла Пупина 16, 21000 Нови СадТел: +381 21 487 4602ounz@vojvodina.gov.rs |
|  | Број: 000140083 2024 09427  001 001 000 001 |  Датум: 29. jaнуар 2024. године |

На основу члана 5. Покрајинске скупштинске одлуке о додели буџетских средстава за финансирање и суфинансирање програмских активности и пројеката у области основног и средњег образовања и васпитања и ученичког стандарда у Аутономној покрајини Војводини (''Службени лист АПВ'', број 14/2015 и 10/2017) и члана 24. став 2. Покрајинске скупштинске одлуке о покрајинској управи ("Сл. лист АП Војводине", број 37/2014, 54/2014 - др. oдлука, 37/2016, 29/2017, 24/2019, 66/2020 и 38/2021), а у вези сa Покрајинском скупштинском одлуком о буџету Аутономне покрајине Војводине за 2024. годину (''’Службени лист АПВ'', брoj: 45/2023), покрајински секретар расписује:

**КОНКУРС ЗА ФИНАНСИРАЊЕ И СУФИНАНСИРАЊЕ ПРОГРАМА И ПРОЈЕКАТА У ОБЛАСТИ ОБРАЗОВАЊА У АП ВОЈВОДИНИ У 2024. ГОДИНИ**

Покрајински секретаријат за образовање, прописе, управу и националне мањине-национале заједнице (у даљем тексту: Секретаријат) у складу са Финансијским планом за 2024. годину издваја **26.401.000,00 динара** за програме и пројекте у области образовања у АП Војводини и то за:

**А) ФИНАНСИРАЊЕ И СУФИНАНСИРАЊЕ ПРОГРАМА И ПРОЈЕКАТА ЗА ПОДИЗАЊЕ КВАЛИТЕТА ОСНОВНОГ И СРЕДЊЕГ ОБРАЗОВАЊА -ПРОМОВИСАЊЕ И УНАПРЕЂЕЊЕ БЕЗБЕДНОСТИ УЧЕНИКА У ОСНОВНИМ И СРЕДЊИМ ШКОЛАМА НА ТЕРИТОРИЈИ АП ВОЈВОДИНЕ У 2024. ГОДИНИ**

Средства обезбеђена Покрајинском скупштинском одлуком о буџету Аутономне покрајине Војводине за 2024. годину за финансирање и суфинансирање програма и пројеката за подизање квалитета основног и средњег образовања-промовисање и унапређење безбедности ученика у основним и средњим школама на територији АП Војводине у 2024. години опредељује износ од **5.000.000,00 динара,** од којих 3.500.000,00 динара у области основног образовања и 1.500.000,00 динара у области средњег образовања.

Наведена средства намењена су за следеће приоритете:

1. пројектe/програмe који утичу на подизање знања и вештина код деце и младих у вези са заштитом од злоупотребе психоактивних супстанци, заштитом од насиља, злостављања и занемаривања и других облика ризичног понашања, практичне радионице школе и спољне заштитне мреже( ученици, наставници, родитељи и чланови спољне заштитне мреже);
2. пројектe/програме који доприносе подизању знања и вештина код наставника и родитеља у области заштите деце од злоупотребе психоактивних супстанци, заштите од насиља, злостављања и занемаривања и других облика ризичног понашања, укључујући и пројекте размене примера добре праксе у области унапређења безбедности ученика (родитељи, наставници и спољна заштитна мрежа);
3. пројекте/програме који доприносе развоју и поштовању расне, националне, културне, језичке, верске, родне, полне и узрасне равноправности, толеранције и уважавању различитости.

Корисници који имају право да учествују у расподели средстава су основне и средње школе на територији АП Војводине, чији је оснивач Република Србија, аутономна покрајина или јединица локалне самоуправе.

**КРИТЕРИЈУМИ ЗА РАСПОДЕЛУ СРЕДСТАВА**

Критеријуми расподеле средстава по Правилнику о додели буџетских средстава за финансирање и суфинансирање програма и пројеката у области основног и средњег образовања и васпитања у Аутономној покрајини Војводини су:

1. степен укључености спољне заштитне мреже у програмске активности;
2. усклађеност програма са упутствима Министарства просвете и пратећим стратегијама из области безбедности ученика;
3. степен укључености циљне групе (ученика и родитеља), којој је програм/пројекат намењен;
4. досадашња искуства у реализацији програма/пројеката који доприносе унапређивању образовно-васпитног рада;
5. степен развијености јединице локалне самоуправе на чијој територији се налази установа;
6. постојање других извора финансирања програмских активности односно пројеката;
7. успешна реализација додељених средстава из буџета АП Војводине претходних година са достављеним извештајем и доказима о наменском и законитом коришћењу буџетских средстава;
8. могућност претежне реализације програмске активности и пројекта у текућој буџетској години.

**НАЧИН АПЛИЦИРАЊА**

**Једно правно лице може да поднесе највише две пријаве.** Уз пријаву на Конкурс, подноси се следећа документација:

1. фотокопија потврде о пореском идентификационом броју,

Комисија неће разматрати: непотпуне пријаве, неблаговремене пријаве, недопуштене пријаве (пријаве поднете од стране лица која су неовлашћена и субјеката који нису предвиђени конкурсом), пријаве које се не односе на конкурсом предвиђене намене, пријаве које се односе на набавку опреме или одржавање опреме која је у функцији реализације пројекта, пријаве корисника који у претходном периоду нису оправдали додељена средства путем финансијских и наративних извештаја, пријаве корисника који наративни/финансијски извештај о реализацији програма/пројеката из претходног конкурсног периода нису доставили у предвиђеним роковима, програме односно пројекте чија реализација не може претежно да се изврши у току текуће буџетске године.

**Додатне информације у вези са Конкурсом могу се добити у Секретаријату на телефон 021/487-4348, 487-4884.**

**Б) ФИНАНСИРАЊЕ И СУФИНАНСИРАЊЕ ПРОГРАМА И ПРОЈЕКАТА У ОБЛАСТИ ОСНОВНОГ И СРЕДЊЕГ ОБРАЗОВАЊА У АП ВОЈВОДИНИ У 2024. ГОДИНИ**

Средства обезбеђена Покрајинском скупштинском одлуком о буџету Аутономне покрајине Војводине за 2024. годину за финансирање и суфинансирање програма и пројеката за подизање квалитета образовања и васпитања у области основног и средњег образовања у АП Војводини у 2024. години износе **13.701.000,00 динара.**

**РАСПОДЕЛА СРЕДСТАВА**

1. **За установе основног и средњег образовања и регионалних центара за професионални развој запослених у образовању**

а) за програме и пројекте основног образовања – **7.636.000,00 динара,**

б) за програме и пројекте средњег образовања – **3.500.000,00 динара,**

1. **за удружења**

а) за програме и пројекте на нивоу основног образовања – **1.400.000,00динара,**

б) за програме и пројекте на нивоу средњег образовања –**1.165.000,00 динара.**

Право учешћа на Конкурсу имају установе основног и средњег образовања на територији АП Војводине, чији је оснивач Република Србија, аутономна покрајина или јединица локалне самоуправе и регионални центри за професионални развој запослених у образовању са седиштем на територији АП Војводине као и удружења са седиштем на територији АП Војводине која су као један од циљева удруживања статутом предвидела активности у области образовања.

Финансијском подршком која се даје овим Конкурсом промовише се, односно штити јавни интерес утврђен одредбама члана 6., 7., 8., и 9. Закона о основама система образовања и васпитања („Сл. гласник РС“, број 88/2017, 27/2018 – др- закони, 10/2019, 6/2020, 129/2021 и 92/2023).

Наведена средства намењена су за следеће приоритете:

1. **Модернизацију образовно-васпитног рада**

- осавремењивање наставног процеса путем иновативности и креативности свих учесника,

- стручно усавршавање наставног кадра,

- медијска популаризација образовања ради истицања добрих примера из праксе и савремених трендова у образовању,

1. **Усаглашавање образовања са потребама тржишта рада**

-унапређивање предузетничког духа, развој практичних и животних вештина,професионална оријентација и каријерно вођење, подизање квалитета стручне праксе,

1. **Неговање мултикултуралности/интеркултуралности и традиције, матерњег језика припадника националних мањина – националних заједница**

- стварање услова да се ученици припадници различитих националних заједница боље међусобно упознају као и да стекну додатна знања о историји, култури и другим важним чињеницама о суживоту, јачање међунационалног поверења,

1. **Подршка инклузивном образовању и превенција раног напуштања формалног образовања**

- друштвено укључивање и напредовање ученика (са сметњама у развоју, специфичним потешкоћама у учењу и ученика из друштвено осетљивих група), као и превенција раног напуштања формалног образовања,

- подршка ученицима са изузетним способностима, развој талената у складу са њиховим образовно-васпитним потребама (прилагођавањем начина и услова рада, обогаћењем и проширивањем наставних садржаја, такмичења ученика која нису у организацији Министарства просвете, науке и технолошког развоја/међурегионална, међународна),

1. **Подстицање ваннаставних активности**

**-** организовано и стручно вођено слободно време ученика у ваннаставном периоду и током школских распуста путем едукативних кампова, сусрета ученика, секција, спортских, научно - техничких , културних и других садржаја.

**КРИТЕРИЈУМИ ЗА РАСПОДЕЛУ СРЕДСТАВА**

Приликом одређивања висине средстава за доделу, примењују се следећи критеријуми:

1. одговор на тему програма/пројекта,
2. утицај предложеног програма/пројекта,
3. компетентност предлагача и досадашње искуство.

**НАЧИН АПЛИЦИРАЊА**

**Једно правно лице може да поднесе највише две пријаве.** Уз пријаву на Конкурс, подноси се следећа документација:

1. фотокопија решења о упису у регистар код агенције за привредне регистре за удружења,
2. фотокопија потврде о пореском идентификационом броју,

3. фотокопија извода из статута удружења или оснивачког акта (у коме је утврђено да се циљеви удружења остварују у области која је предвиђена конкурсом), оверено од стране удружења.

 Комисија неће разматрати: непотпуне пријаве, неблаговремене пријаве, недопуштене пријаве (пријаве поднете од стране лица која су неовлашћена и субјеката који нису предвиђени конкурсом), пријаве које се не односе на конкурсом предвиђене намене, пријаве које се односе на набавку опреме или одржавање опреме која је у функцији реализације пројекта, пријаве корисника који у претходном периоду нису оправдали додељена средства путем финансијских и наративних извештаја, пријаве корисника који наративни/финансијски извештај о реализацији програма/пројеката из претходног конкурсног периода нису доставили у предвиђеним роковима, програме односно пројекте чија реализација не може претежно да се изврши у току текуће буџетске године.

**Додатне информације у вези са реализацијом Конкурса могу се добити на телефон 021/487-4876, 487-4558 и 487-4836.**

**В) ФИНАНСИРАЊЕ И СУФИНАНСИРАЊЕ ПРОГРАМСКИХ АКТИВНОСТИ И ПРОЈЕКАТА ЗА ПОДИЗАЊЕ КВАЛИТЕТА УЧЕНИЧКОГ СТАНДАРДА У АП ВОЈВОДИНИ У 2024. ГОДИНИ**

Средства обезбеђена Покрајинском скупштинском одлуком о буџету Аутономне покрајине Војводине за 2024. годину за финансирање и суфинансирање програмских активности и пројеката за подизање квалитета ученичког стандарда у АП Војводини у 2024. години износе **2.500.000,00 динара**.

Право учешћа на Конкурсу имају установе ученичког стандарда – домови ученика средњих школа, школе са домом ученика, специјалне школе са домом ученика, ученички центри, ученичка одмаралишта и ученички културни центри на територији АП Војводине чији је оснивач Република Србија односно АП Војводина.

Наведена средства намењена су за:

1. организовањe сусрета домова ученика у АП Војводини,
2. реализацију програма и пројеката из области образовања и васпитања, културе, уметности, спорта,
3. реализацију разних манифестација,
4. увођење и одржавање HACCP и ISO стандарда у установама ученичког стандарда и
5. остваривање других програмских активности и пројеката у функцији подизања нивоа ученичког стандарда.

**КРИТЕРИЈУМИ ЗА РАСПОДЕЛУ СРЕДСТАВА**

Расподела средстава врши се на основу следећих критеријума:

1. значај програмских активности односно пројеката за развој ученичког стандарда у АП Војводини,
2. број учесника у програмским активностима и пројектима
3. степен развијености јединице локалне самоуправе на чијој територији се налази установа ученичког стандарда,
4. постојање других извора финансирања програмских активности односно пројеката,
5. успешна реализација додељених средстава из буџета АП Војводине претходних година

са достављеним извештајем и доказима о наменском и законитом коришћењу буџетских средстава,

1. да се програмска активност и пројекат могу претежно реализовати у текућој буџетској години.

**НАЧИН АПЛИЦИРАЊА**

 **Једна установа подноси само једну пријаву**.

Неће се узимати у разматрање непотпуне и неблаговремене пријаве.

**Додатне информације у вези са реализацијом Конкурса могу се добити на телефон 021/487-4602 и 487-4836.**

**Г) ФИНАНСИРАЊЕ И СУФИНАНСИРАЊЕ ПРОГРАМА И ПРОЈЕКАТА У ОБЛАСТИ ЈАЧАЊА ЈЕЗИЧКИХ КОМПЕТЕНЦИЈА УЧЕНИКА ОСНОВНИХ И СРЕДЊИХ ШКОЛА У АП ВОЈВОДИНИ У 2024. ГОДИНИ**

Средства обезбеђена Покрајинском скупштинском одлуком о буџету Аутономне покрајине Војводине за 2024. годину за финансирање и суфинансирање програма и пројеката у области јачања језичких компетенција ученика основних и средњих школа у АП Војводини у 2024. години износе **700.000,00 динара,** и то: 600.000,00 динара за ниво основног образовања и васпитања и 100.000,00 динара за ниво средњег образовања и васпитања.

Право учешћа на Конкурсу имају установе основног и средњег образовања и васпитања на територији АП Војводине, чији је оснивач Република Србија, аутономна покрајина или јединица локалне самоуправе, а које су домаћини окружних и међуокружних такмичења из познавања језика (мађарски, румунски, словачки, русински и хрватски језик) и језичке културе за ученике основних и средњих школа, који се образују на матерњем језику.

Средства се додељују за финансирање и суфинансирање програма и пројеката у области јачања језичких компетенција ученика основних и средњих школа у АП Војводини, намењених нарочито за:

* организацију и реализацију окружних и међуокружних такмичења из познавања језика (мађарски, румунски, словачки, русински и хрватски) и језичке културе за ученике основних и средњих, који се образују на матерњем језику у складу са Календаром такмичења и смотри ученика основних и средњих школа, који доноси Министарство Републике Србије надлежно за област образовања.

**КРИТЕРИЈУМИ ЗА РАСПОДЕЛУ СРЕДСТАВА**

Приликом одлучивања о додели средстава узеће се у обзир следећи критеријуми:

1. одговор на тему пројекта,
2. утицај предложеног пројекта,
3. компетентност предлагача и досадашње искуство.

**НАЧИН АПЛИЦИРАЊА**

Једно правно лице може да поднесе једну пријаву.

Комисија неће узети у разматрање: непотпуне и неблаговремене пријаве, недопуштене пријаве, пријаве које се не односе на конкурсом предвиђене намене, пријаве које се односе на набавку опреме или одржавање опреме која је у функцији реализације пројекта, пријаве корисника који у претходном периоду нису оправдали додељена средства путем финансијских и наративних извештаја и пријаве корисника који наративни/финансијски извештај о реализацији програма/пројеката из претходне године нису доставили у предвиђеним роковима.

**Додатне информације у вези са реализацијом Конкурса могу се добити на телефон 021/487-4867, 487-4558 .**

 **Д) ФИНАНСИРАЊЕ И СУФИНАНСИРАЊЕ НАБАВКЕ ОПРЕМЕ ЗА ОСНОВНЕ ШКОЛЕ КОЈЕ ИМАЈУ СТАТУС ЈАВНО ПРИЗНАТИХ ОРГАНИЗАТОРА АКТИВНОСТИ ФОРМАЛНОГ ОСНОВНОГ ОБРАЗОВАЊА ОДРАСЛИХ НА ТЕРИТОРИЈИ АП ВОЈВОДИНЕ У 2024. ГОДИНИ**

Средства обезбеђена Покрајинском скупштинском одлуком о буџету Аутономне покрајине Војводине за 2024. годину за финансирање и суфинансирање набавке опреме за основне школе које имају статус јавно признатих организатора активности формалног основног образовања одраслих на територији АП Војводине за 2024. годину износе **1**.**000.000,00 динара**.

Корисници који имају право да учествују у расподели средстава су основне школе на територији АП Војводине чији је оснивач Република Србија, АП Војводина и јединицa локалнe самоуправе и које имају статус јавно признатих организатора активности формалног основног образовања одраслих, односно имају решење Секретаријата о испуњености прописаних услова за обављање делатности формалног основног образовања одраслих.

Корисник је дужан да приликом набавке опреме поступа у складу са одредбама Закона о јавним набавкама (''Службени гласник РС '', број 91/19 и 92/23).

**КРИТЕРИЈУМИ ЗА РАСПОДЕЛУ СРЕДСТАВА**

Критеријуми расподеле средстава су:

1. значај планираног улагања у опрему у циљу подизања квалитета и модернизације извођења наставе,
2. неопходност опреме за организовање извођења наставе,
3. број полазника у школи - број крајњих корисника,
4. степен развијености јединице локалне самоуправе на чијој територији се налази установа образовања,
5. постојање других извора финансирања набавке опреме,
6. набавка опреме која може претежно да се реализује у текућој буџетској години.

**НАЧИН АПЛИЦИРАЊА**

**Једна установа подноси само једну пријаву**. Уз пријаву на Конкурс, подноси се необавезујућа понуда за набавку опреме.

Неблаговремене или непотпуне пријаве неће бити разматране.

**Додатне информације у вези са реализацијом Конкурса могу се добити на телефон** **021/487-4330, 487-4241.**

**Ђ) ФИНАНСИРАЊЕ И СУФИНАНСИРАЊЕ ОСНОВНИХ И СРЕДЊИХ ШКОЛА У АП ВОЈВОДИНИ КОЈЕ РЕАЛИЗУЈУ ДВОЈЕЗИЧНУ НАСТАВУ У 2024. ГОДИНИ**

Средства обезбеђена Покрајинском скупштинском одлуком о буџету Аутономне покрајине Војводине за 2024. годину за финансирање и суфинансирање основних и средњих школа у АП Војводини које реализују двојезичну наставу у 2024. години (у даљем тексту: двојезичне школе) износе **3.500.000,00 динара** и то:

1. **за основно образовање**

**- програмски трошкови** у функцији реализације двојезичне наставе (финансирање извршилаца који реализују двојезичну наставу, трошкови материјала за образовање, стручног усавршавања запослених – обука наставног кадра у земљи и иностранству, трошкови набавке стручне литературе и дидактичког материјала, као и свих других трошкова у функцији реализације двојезичне наставе **783.000,00** динара,

**-** **набавка опреме** у функцији реализације двојезичне наставе **890.000,00** динара,

1. **за средње образовање**

**-** **програмски трошкови** у функцији реализације двојезичне наставе (финансирање извршилаца који реализују двојезичну наставу, трошкови материјала за образовање, стручног усавршавања запослених – обука наставног кадра у земљи и иностранству, трошкови набавке стручне литературе и дидактичког материјала, годишње чланарине за лиценцу Кембриџ центра и чланарине за међународну матуру – ИБ, као и свих других трошкова у функцији реализације двојезичне наставе **1.500.000,00 динара,**

**- набавка опреме** у функцији реализације двојезичне наставе **327.000,00 динара**.

Корисник је дужан да приликом набавке услуга и опреме поступа у складу са одредбама Закона о јавним набавкама (''Службени гласник РС '', број 91/19 и 92/23).

Право на доделу средстава имају установе основног и средњег образовања које су добиле сагласност министарства надлежног за област образовања (у даљем тексту: Министарство) за извођење двојезичне наставе.

**КРИТЕРИЈУМИ ЗА РАСПОДЕЛУ СРЕДСТАВА**

Приликом одређивања висине средстава за програмске трошкове у функцији реализације двојезичне наставе, примењују се следећи критеријуми:

1. број наставника који учествују у двојезичној настави,
2. број ученика у двојезичној настави,
3. оправданост у смислу даљег развијања двојезичне наставе.

 Приликом одређивања висине средстава за набавку опреме у функцији реализације двојезичне наставе, примењују се следећи критеријуми:

1. број двојезичних одељења и
2. број наставних предмета који се предају двојезично.

**НАЧИН АПЛИЦИРАЊА**

Захтеви за доделу средстава подносе се на јединственом конкурсном обрасцу Секретаријата. Уз пријаву на конкурс, подноси се следећа документација:

1. фотокопија акта којим се доказује добијена сагласност Министарства,
2. необавезујућа понуда за програмске трошкове, набавку опреме (калкулација трошкова).

Неблаговремене или непотпуне пријаве неће бити разматране.

**Додатне информације у вези са реализацијом Конкурса могу се добити на телефон 021/487-4609, 487-4558.**

**ЗАЈЕДНИЧКИ УСЛОВИ ЗА СВЕ ПРОГРАМЕ И ПРОЈЕКТЕ**

О додели средстава корисницима одлучује покрајински секретар надлежан за послове образовања на предлог Комисије за спровођење конкурса, која разматра пристигле захтеве. Комисија задржава право да од подносиоца захтева, по потреби, затражи додатну документацију или информације односно да за доделу средстава одреди испуњење потребних услова.

Уколико пријаву потписује лице по овлашћењу, неопходно је приложити уредно потписано овлашћење за потписивање.

Резултати конкурса се објављују на интернет страници Секретаријата.

**Рок за подношење пријава на Конкурс је 14. фебруара 2024. године.**

 Пријаве на Конкурс (искључиво на попуњеном обрасцу пријаве, која се налази на сајту Покрајинског секретаријата) доставља се у папирном облику у затвореној коверти на адресу:

**ПОКРАЈИНСКИ СЕКРЕТАРИЈАТ ЗА ОБРАЗОВАЊЕ, ПРОПИСЕ, УПРАВУ И НАЦИОНАЛНЕ МАЊИНЕ – НАЦИОНАЛНЕ ЗАЈЕДНИЦЕ, БУЛЕВАР МИХАЈЛА ПУПИНА 16, 21000 НОВИ САД**, са назнаком назива конкурса/програма и пројекта, поштом или лично предајом писарници покрајинских органа управе (на наведену адресу) у времену од 9.00 до 14.00 часова. Пријаве достављене лично или путем поште, обавезно се достављају и у електронском облику, скенирано у ПДФ формату, путем апликације Секретаријата <http://185.166.125.155/konkursi/>, избором одговарајућег јавног конкурса на који се односи пријава.

Образац пријаве за наведене конкурсе, са прилозима, може се преузети од **31. јануара 2024. године** на званичној Web презентацији Секретаријата : [**www.puma.vojvodina.gov.rs**](http://www.puma.vojvodina.gov.rs/) **.**

 **ПОКРАЈИНСКИ СЕКРЕТАР**

 **Szakállas Zsolt**

 **(Жолт Сакалаш)**